Държавен вестник, бр. 46, 2010 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  46
d3 – дължината на захранващата сградата 
въздушна линия средно напрежение, ограничена 
на 1 km.
Дължината на захранващата сградата подземна 
линия средно напрежение е пренебрежима.
Дължината на захранващата сградата екра­
нирана подземна линия ниско напрежение е 
пренебрежима.
Kg = 4 e коефициент на редукция, образуван от 
съотношението на влиянието на удар на мълния 
между въздушни линии и неекранирани подземни 
линии за специфично съпротивление на почвата 
250 Ωm.
Kt = 4 – коефициент на редукция, типичен за 
трансформатор.
Примери за използване на d1, d2 и d3 за опре­
деляне на d са дадени на фигурата.
Когато трансформаторът средно/ниско напре­
жение е разположен във вътрешността на сградата, 
d1 = d2 = 0.
Приложение № 5
към чл. 41, ал. 2
Защита при спадане на напрежението
Общи изисквания
1. Когато вследствие спадане или отпадане 
на напрежението и неговото последващо възста­
новяване може да възникне опасност за хората 
или за тяхното имущество, се вземат съответни 
предпазни мерки. Подходящи предпазни мерки 
се вземат и когато част от уредбата или отделно 
електрооборудване могат да бъдат увредени в 
резултат на спадане на напрежението.
Не се изисква защита при спадане на напре­
жението, когато повредите, които може да бъдат 
нанесени на уредбата или на електрооборудването, 
представляват приемлив риск, без да създават 
опасност за хората.
2. Устройствата за защита при спадане на напре­
жението могат да се задействат със закъснение, ако 
функционирането на електрооборудването, което 
те защитават, допуска без опасност краткотрайно 
спадане или отпадане на напрежението.
3. Когато се използват контактори, тяхното 
закъснение при изключване и при повторно 
включване не трябва да пречи на мигновеното 
изключване чрез устройствата за управление или 
защита.
4. Характеристиките на устройството за за­
щита при спадане на напрежението трябва да са 
съвместими с изискванията на съответните стан­
дарти за пускане в действие и за експлоатация на 
електрооборудването.
5. Когато повторното включване на устройството 
за защита при спадане на напрежението може да 
предизвика опасност, повторното включване не 
трябва да е автоматично.
Приложение № 6
към чл. 43, ал. 2
Защита чрез разединяване и изключване
1. Основни положения
1.1. В зависимост от функциите си всяко 
устройство, предназначено за разединяване или 
изключване, трябва да отговаря на определени 
изисквания, определени в продуктовия стандарт.
1.2. В мрежи ТN-С обединеният защитен и 
неутрален проводник РЕN не трябва да бъде раз­
единяван или прекъсван.
В мрежи ТN-С-S и ТN-S неутралният проводник 
не трябва да бъде разединяван или прекъсван, ако 
доставчикът на електрическа енергия декларира, 
че неутралният проводник на захранването (или 
PEN, или N) действително е свързан към земята 
с достатъчно малко съпротивление.
1.3. Мерките за защита, описани в това при­
ложение, не заменят защитните мерки, дадени в 
приложения № 1 – 5.
2. Разединяване
2.1. Всяка верига трябва да има възможност 
за разединяване на всеки от тоководещите про­
водници, с изключение на описаните в т. 1.2. 
Няколко вериги могат да бъдат разединявани 
чрез едно общо устройство, когато условията на 
експлоатация позволяват това.
2.2. За избягване на непреднамерено поставяне 
на електрооборудване под напрежение се прилага 
една или повече от следните мерки за защита:
а) заключване на главния прекъсвач;
б) поставяне на предупредителна табелка;
в) разполагане в места, които се заключват, 
или в обвивки.
Като допълнителна мярка може да се приложи 
свързване накъсо и заземяване.
2.3. Когато отделно електрооборудване има 
тоководещи части, свързани към повече от един 
захранващ източник, предупредителната табелка 
се разполага така, че всеки, който има достъп до 
тоководещите части, да бъде предупреден за необ­
ходимостта да разедини тези части от различните 
захранващи източници, освен ако е предвидена 
блокировка, която осигурява разединяване на 
всички разглеждани вериги.